b'\n_START_ARTICLE_\nGrb Ob\xc4\x8dine Zavr\xc4\x8d\n_START_PARAGRAPH_\nGrb Ob\xc4\x8dine Zavr\xc4\x8d je upodobljen na \xc5\xa1\xc4\x8ditu poznogotskega stila, sanitske oblike. \xc5\xa0\xc4\x8dit je horizontalno lo\xc4\x8dno deljen v modro in zeleno polje. Spodnje zeleno polje predstavlja gri\xc4\x8d, na katerem stoji enonadstropna srebrna gra\xc5\xa1\xc4\x8dina z rde\xc4\x8dimi strehami. V osrednjem delu gra\xc5\xa1\xc4\x8dine stoji s piramidasto, enkrat prekinjeno streho kriti stolpi\xc4\x8d, ki je naslonjen na osrednjo, s trapezno oblikovano streho krito steno poslopja. Na obeh straneh gra\xc5\xa1\xc4\x8dine sta simetri\xc4\x8dno naslonjena dva, v \xc4\x8dop krita trakta. Vsa gra\xc5\xa1\xc4\x8dina ima dva enaka niza pravokotnih oken s tem, da je v stranskih \xc4\x8delih in v stolpi\xc4\x8du po eno okno, v osrednji steni pa na vsaki strani po dve._NEWLINE_V sredini zelena polja je zlata grozdna pre\xc5\xa1a na slemen, pod katerim je v srebrnem ko\xc5\xa1u naslikan rde\xc4\x8d trtni grozd. Na desni strani pre\xc5\xa1e je na sleme, po slemenskem vretenu obe\xc5\xa1en srebrni vrtilni kamen, pod pre\xc5\xa1no klado pa je rde\xc4\x8di vinski poli\xc4\x8d._NEWLINE_Zlati trak, ki ga nosi \xc5\xa1\xc4\x8dit na svojih zunanjih robovih, lahko slu\xc5\xbei le kot grbovni okras.'